Liderul Krasnoselski minte. Ascunde că vaccinul este donat de România regiunii transnistrene: "Vine de la OMS“.
Vadim Krasnoselski ascunde că vaccinul care va ajunge în regiunea transnistreană este oferit de România. Liderul separatist de la Tiraspol spune că cele peste 1800 de doze de vaccin AstraZeneca vin "de la OMS“. Vaccinul face parte din donația României către Republica Moldova și va ajunge zilele următoare în Transnistria.
Vadim Krasnoselski, separatistul de la Tiraspol, a mințit în legătură cu donația oferită de România Republicii Moldova, scrie deschide.md.Liderul transnistrean a ascuns că cele peste 1.800 de doze de vaccin AstraZeneca, ce vor ajunge zilele următoare în Transnistria, sunt donate de România. El a transmis populației din stânga Nistrului că lotul de vaccinuri "vine de la OMS“."Săptămâna viitoare așteptăm ca în republică să ajungă 1810 doze de vaccin AstraZeneca. Este vorba de un ajutor umanitar din partea Organizației Mondiale a Sănătății. Îi vom vaccina în primul rând pe doritorii din sistemul medical, pe profesori, militari și pensionari“, a scris Krasnosleksi pe pagina sa de Telegram.